Cristina Chiabotto

Kristina Kjaboto (, g. 1982 m. rugsėjo 15 d.) – italų TV laidų vedėja, modelis.

Biografija 
2004 m. ji laimėjo grožio konkursą Mis Italija, po kurio pradėjo dirbti TV kanale RAI, vaikams skirtoje programoje „Zecchino d‘Oro“. Dirbo įvairiose programose, taip pat radijo stotyje „Radio Kiss KIss“ vedė laidą „Pronto chi sei?“.

Kristina buvo įvairių kompanijų, nacionalinių loterijų reklaminiu veidu. 2013 m., futbolo klubui Juventus įsteigus savo kanalą JTV, tapo jo reklaminiu veidu (Kristina yra didelė šio klubo gerbėja).

Asmeninis gyvenimas 
2005–17 m. buvo siejama su aktoriumi Fabio Fulco. Santykiams nutrūkus,  2019 m. ji ištekėjo už verslininko Marco Roscio.

Turi jaunesnę seserį Sereną.

Šaltiniai 

Italijos modeliai
Italijos laidų vedėjai